**H O T Ă R Â R E**

**pentru modificarea Hotărârii Consiliului Județean Cluj nr. 211/2019 privind numirea unui auditor financiar și aprobarea Actului constitutiv, actualizat, la societatea Pază și Protecție Cluj S.R.L.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 186 din 26.10.2021 pentru modificarea Hotărârii Consiliului Județean Cluj nr. 211/2019 privind numirea unui auditor financiar și aprobarea Actului constitutiv, actualizat, la societatea Pază și Protecție Cluj S.R.L., propus de președintele Consiliului Județean Cluj, domnul Alin Tișe, care este însoţit de Referatul de aprobare cu nr. 37514/2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 37515/2021 şi Avizul cu nr. nr. 37514 din 28.10.2021 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținînd cont de adresa societății Pază și Protecție Cluj S.R.L. nr. 1037/20.10.2021 înregistrată la Consiliul Județean Cluj cu nr. 37898/20.10.2021;

Luând în considerare prevederile:

* art. 2 și ale art. 60 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 217 - 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 187-193, ale art. 194 alin. (2), ale art. 209, ale art. 212 - 213, ale art. 218 și ale art. 2009 - 2042 din Legea privind Codul civil nr. 287/2009, republicată, cu modificările și completările ulterioare;
* art. 5 alin. (2) și (3), ale art. 7, ale art. 8^1, ale art. 11, ale art. 13, ale art. 70 - 73, ale art. 191 - 193, ale art. 194 alin. (1) lit. b) și d), ale art. 195 – 197 și ale art. 203 - 204 din Legea privind societățile nr. 31/1990, republicată, cu modificările şi completările ulterioare;
* art. 1 alin. (1), ale art. 3 pct. 2, ale art. 25, ale art. 28 alin. (7) și ale art. 29 alin. (1) din Ordonanța de urgență a Guvernului nr.109/2011 privind guvernanţa corporativă a întreprinderilor publice, cu modificările şi completările ulterioare;
* Ordinului Ministerului Justiției nr. 2.594/C/2008 pentru aprobarea Normelor metodologice privind modul de ţinere a registrelor comerţului, de efectuare a înregistrărilor şi de eliberare a informaţiilor, cu modificările şi completările ulterioare;
* Hotărârii Consiliului Județean Cluj nr. 144/2021 privind aprobarea unor măsuri referitoare la organizarea și funcționarea societății Pază și Protecție Cluj S.R.L.;

**hotărăşte:**

**Art. I.** Hotărârea Consiliului Județean Cluj nr. 211/2019 privind numirea unui auditor financiar și aprobarea Actului constitutiv, actualizat, la societatea Pază și Protecție Cluj S.R.L., se modifică după cum urmează:

1. Anexa ”Actul constitutiv, actualizat, al societății Pază și Protecţie Cluj S.R.L. se modifică după cum urmează:

a) articolul 18 se modifică și are următorul cuprins:

”**Art. 18. (1)** Administratorul este numit de Consiliul Județean Cluj, durata mandatului este de 4 ani, cu posibilitatea reînnoirii acestuia, dacă și-a îndeplinit în mod corespunzător atribuțiile, ca urmare a unui proces de evaluare.

**(2)** Administratorul provizoriu al societății poate fi numit pe o perioadă de 4 luni, cu posibilitatea prelungirii până la 6 luni.

**(3)** Termenul de administrator provizoriu este echivalent cu cel de administrator în textul prezentului Act constitutiv.”

2. Anexa „Actul constitutiv, actualizat, al societății Pază și Protecţie Cluj S.R.L.” se modifică și se înlocuiește cu **anexa** care face parte integrantă din prezenta hotărâre.

**Art. II.**Cu punererea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanţe, Resurse Umane, precum și societatea Pază și Protecție Cluj S.R.L.

**Art. III.** Prezenta hotărâre se comunică Direcţiei Generale Buget Finanțe Resurse Umane; societății Pază și Protecție Cluj S.R.L.; doamnei Habala Orieta Maria, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi pe pagina de internet “[www.cjcluj.ro](http://www.cjcluj.ro)”

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 182 din 28 octombrie 2021**

*Prezenta hotărâre a fost adoptată cu 27 de voturi “pentru”, 4 voturi ”împotrivă și 3 ”abțineri, fiind astfel respectate prevederile legale privind majoritatea de voturi necesară.*